**Azi,iubita mea**

*Lucian-Horațiu Hînsa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi, iubita mea, îți cer

Un sărut gingaș,plăpând

O dovadă cum că orișicând

Stelele în cer nu pier.

Azi iubito, un golan

Te-a răpit, și lacrimi n-am

Ca să mai plâng... tot ce-am simțit

Cu tine doar am reușit

Să simt ce-nseamnă viu, curat, uman.

Ai uitat, pare-se, cum la foc

Ne zâmbeam și ne iubeam,

Cum un simplu suflet dobitoc

În ochii tăi- o stea eram.

....și mă doare. Mă doare-această seară

Când nu mai e c-a întâia oară,

Când noi puteam a dezgoli

Nimicul și-absolutul

Cunoașterea, necunoscutul

Puteam albi imaculatul,

Puteam cerni necuvântatul

Secret, secret necunoscut...

O clipă doar eu te-am avut-

O clipă, un moment ciudat

Singurul adevărat.

Și plâng. Azi plâng,

Căci vise strâng

Când încă te privesc

Cu mare și cu soare

Cu tei și cu izvoare

Cu apa lină dintr-un crâng,

Cu zâmbet ce susură

Ca gândul ce ne fură

Clipele, dorința

Lumina, biruința.

De ce ? De ce-ai plecat

Fără să mă fi încredințat?

O oră doar de fericire

Sub un nume de iubire,

Un zâmbet gol, neputincios

Noroc fugar și mincinos.

Dar nu ..nu regret defel

Că gândul ți-este tot la el,

Mă resemnez și mă împac

Cu-acest amor de tot sărac.

Se prea poate înțelepciunea

În lumea asta de ghinion

Să însemne doar ca și rațiunea

În șahul vieții- simplu pion.

Se prea poate viețuirea

O glumă fără margini fie

Precum cel ce vrea mărirea

Unui tron de veșnicie.

Dar nu! Nu astfel se bate

Ceasul ce-l aud în noapte...

Pustii îmi sunt visele toate,

Închise-n lacăte și ferecate.

Însă nu mă speriu.

Că sunt singur sau nu sunt,

Îmi clădesc acest mormânt

Din cel mai curat pământ.

Un pământ de nestemate

Ce în inimă le am pe toate...

Rămas-bun, singurătate,

Eu îmi spun,

Și pier în noapte.